સ્મૃતિ સ્થળ ખાતે દિવંગત નેતા વાજપેયીને સશસ્ત્ર દળો તરફથી ગન સેલ્યૂટ આપવામાં આવી હતી. હાજર રહેલા વિદેશી મહાનુભાવો તથા રાષ્ટ્રપતિ રામનાથ કોવિંદ, વડા પ્રધાન નરેન્દ્ર મોદી તથા અન્ય નેતાઓએ વાજપેયીને આખરી પ્રણામ કર્યા હતા, તો સેનાની ત્રણેય પાંખોના વડાઓએ વાજપેયીને આખરી સેલ્યૂટ કરી હતી. આર્મીએ વાજપેયીના પાર્થિવ શરીર પર વીંટાળેલો રાષ્ટ્રધ્વજ વાજપેયીના દત્તક પુત્રી નમિતા કૌલ ભટ્ટાચાર્યને સુપરત કર્યો હતો. નમિતા સાથે એમનાં પુત્રી નિહારીકા પણ હતાં.